Kara Sevda

Το Kara Sevda είναι τουρκική δραματική σειρά που προβλήθηκε αρχικά από το τουρκικό κανάλι Star TV. Η εταιρία παραγωγής είναι η Ay Yapım, σκηνοθέτης ο Hilal Saral σε σενάριο των Özlem Yılmaz, Burcu Görgün Toptaş και Anil Eke με πρωταγωνιστές τους Burak Özçivit, Neslihan Atagül Doğulu και Kaan Urgancıoğlu. Η προβολή της ξεκίνησε τον Οκτώβριο του 2015 στην Τουρκία σημειώνοντας τεράστια επιτυχία και μεγάλα ποσά τηλεθέασης. Έχει πάρει το βραβείο για καλύτερη τηλενουβέλα στα 45 διεθνή βραβεία Emmy που πραγματοποιήθηκαν το 2017.

Στην Ελλάδα έκανε πρεμιέρα στις 12 Ιουνίου 2016 στο Mega Channel. Η τηλεθέαση της πρεμιέρας σημείωσε μόνο 9,4%, αλλά στην συνέχεια το ποσοστό έφτασε στο 21%. Παρ' όλα αυτά, η σειρά κόπηκε με το τέλος του πρώτου κύκλου με σκοπό να πουληθεί μόνο σε DVD από την εταιρία Victory. Όμως τον Ιούνιο του 2018 ο ΣΚΑΪ ανακοίνωσε πως ανέλαβε την προβολή όλων των επεισοδίων του 2ου κύκλου κάνοντας πρεμιέρα την Κυριακή 15 Ιουλίου 2018. Το Kara Sevda θεωρείται, μέχρι και σήμερα, απ’ τις πιο πετυχημένες σειρές τουρκικής παραγωγής που έχουν προβληθεί στη χώρα μας. 

 Πλοκή 
Ο Κεμάλ (Burak Özçivit) είναι ένας νεαρός άνδρας που ζει σε μια φτωχογειτονιά. Ο πατέρας του, Χουσεΐν (Orhan Güner), είναι κουρέας και η μητέρα του, Φεχιμέ (Zeyno Eracar) εύχεται στον Κεμάλ, τον μεγαλύτερο του αδερφό, Ταρίκ (Rüzgar Aksoy) και στην μικρότερη αδερφή του, Ζεϊνέπ (Hazal Filiz Küçükköse) να είναι χαρούμενοι. Η Νιχάν (Neslihan Atagül) Σεζιν είναι μια νεαρή κοπέλα που ζει σε ένα άλλο μέρος της Πόλης με την πλούσια οικογένειά της. Έχει ένα δίδυμο αδερφό, ονόματι Οζάν (Barış Alpaykut). Η Νιχάν αγαπάει τον πατέρα της, Οντέρ (Kürşat Alnıaçık), ο οποίος πάντα την ακούει. Η μητέρα της, Βιλντάν (Neşe Baykent), πιστεύει πως το καλυτερο για την Νιχάν είναι να παντρευτεί έναν νεαρό, τον Εμίρ (Kaan Urgancıoğlu), τον οποίο όμως η Νιχάν δεν θέλει να τον παντρευτεί. Ο Κεμάλ και η Νιχάν θα γνωριστούν σε ένα λεωφορείο, και η Νιχάν θα σχεδιάσει μια εικόνα του Κεμάλ. Ένα μήνα μετά, στα γενέθλια της Νιχάν, ο Κεμάλ και ο φίλος του, Σαλίχ (Gökay Müftüoglü),θα βρουν τον πίνακα του Κεμάλ σε ένα εμπορικό. Η Νιχάν θα κάνει πάρτι, στο οποίο θα προσκαλέσει τους φίλους της - Γιασεμίν (Nihan Aşıcı).Κατά τη διάρκεια του πάρτι, ο Εμίρ εισέρχεται μέσα και βλέπει εναν άντρα που χορεύει με την Νιχαν,τοτε θα ζηλέψει και θα τον χτυπήσει.Έπειτα, η Νιχάν θα θυμώσει και θα φύγει. Θα μπει στο σκάφος της και θα προσπαθήσει να λύσει τα σχοινιά, αλλά αυτά έχουν κολλήσει. Προσπαθώντας να τα λύσει, ξαφνικά πέφτει στη θάλασσα όπου σώζεται από τον Κεμάλ. Αυτή θα είναι και η αρχή της σχέσης τους. Μια μέρα, ο Εμίρ, θα βάλει σε λειτουργία ένα σχέδιο όπου ο Οζάν σκοτώνει μια κοπέλα, ώστε να τον παντρευτεί η Νιχάν,το σχέδιο του πετυχαίνει...Ο Κεμάλ μέτα απο αρκετό καιρό σχέσης θα κανει πρόταση γάμου στη Νιχάν, αλλά αυτή θα αρνηθεί για να σώσει τον αδελφό της απο τη φυλακη. Ο Κεμάλ θα απογοητευτεί και έπειτα θα φύγει στο Ζόνγκουλντακ. Τέσσερα χρόνια αργότερα, ένα ατύχημα θα συμβεί στο ορυχείο που δουλέυει. Εκεί, ο Κεμάλ σώζει τη ζωή του αφεντικού του, κ. Χάακι (Metin Coşkun), ο οποίος έπειτα του προτείνει να γίνει βοηθός του,στην εταιρία του. Ένα χρόνο μετά, ο Κεμάλ θα επιστρέψει στην Κωνσταντινούπολη και θα γίνει αντίπαλος του Εμίρ.

 Ηθοποιοί 
 Burak Özçivit ως Κεμάλ Σόιντερε, ο πρωταγωνιστής της σειράς, γιος του Χουσεΐν και της Φεχιμέ, πρώην της Νιχάν, ερωτευμένος μαζί της.
 Neslihan Atagül Doğulu ως Νιχάν Σέζιν/Κοζτζούογλου, κόρη του Οντέρ και της Βιλντάν, αδερφή του Οζάν, πρώην του Κεμάλ, παντρευμένη με τον Εμίρ, ερωτευμένη με τον Κεμάλ.
 Kaan Urgancıoğlu ως Εμίρ Κοζτζούογλου, παντρευμένος με τη Νιχάν, ζηλεύει τον Κεμάλ.
 Kürşat Alnıaçık ως Οντέρ Σέζιν, πατέρας της Νιχάν και του Οζάν, παντρευμένος με τη Βιλντάν.
 Orhan Güner ως Χουσεΐν Σόιντερε, πατέρας του Κεμάλ, του Τάρικ και της Ζεϊνέπ, παντρευμένος με τη Φεχιμέ.
 Neşe Baykent ως Βιλντάν Ατσεμζάντε/Σέζιν, μητέρα της Νιχάν και του Οζάν, αδερφή της Λεϊλά, παντρεμένη με τον Οντέρ.
 Zeyno Eracar ως Φεχιμέ Σόιντερε, μητέρα του Κεμάλ, του Τάρικ και της Ζεϊνέπ, παντρεμένη με τον Χουσεΐν.
 Rüzgar Aksoy ως Τάρικ Σόιντερε, αδερφός του Κεμάλ και της Ζεϊνέπ, ερωτευμένος με τη Μπανού, εργάζεται για τον Εμίρ.
 Barış Alpaykut ως Οζάν Σέζιν, γιος του Οντέρ και της Βιλντάν, αδερφός της Νιχάν, παντρεμένος με τη Ζεϊνέπ.
 Hazal Filiz Küçükköse ως Ζεϊνέπ Σόιντερε/Σέζιν, κόρη του Χουσεΐν και της Φεχιμέ, αδερφή του Κεμάλ και του Τάρικ, παντρευμένη με τον Οζάν.
 Burak Sergen ως Γκάλιπ Κοζτζούογλου, πατέρας του Εμίρ.
 Zerrin Tekindor ως Λεϊλά Ατσεμζάντε, φίλη του Κεμάλ, αδερφή της Βιλντάν, θεία της Νιχάν και του Οζάν
 Melisa Aslı Pamuk ως Άσου Αλακαχάν, ανηψιά του κ. Χάακι, φίλη του Κεμάλ, ερωτευμένη μαζί του.
 Gökay Müftüoglü ως Σάλιχ, φίλος του Κεμάλ, ερωτευμένος με τη Ζεϊνέπ.
 Ali Burak Ceylan ως Τουφάν Κανέρ, βοηθός του Εμίρ.
 Metin Coşkun ως κ. Χάακι, θείος της Άσου, αφεντικό του Κεμάλ - αργότερα συνεργάτης του.
 Çağla Demir ως Μπανού, δουλεύει για τον Εμίρ, έχει σχέση με τον Τάρικ.
 Uğur Aslan ως Ζεγίρ, βοηθός του Κεμάλ
 Nihan Aşıcı ως Γιασεμίν, φίλη της Νιχάν.
 Elif Özkul ως Σέμα, φίλη της Ζεϊνέπ.

Κατηγορία:Τουρκικές τηλεοπτικές σειρές